
ההתקפה על מועדון הקצינים בירושלים

ב31- בינואר 1947, פורסמה ב"קול ירושלים" הודעה מאת ממשלת ארץ-ישראל כי כתוצאה מן המאורעות האחרונים בארץ "הוחלט שהנשים והילדים הבריטיים ונתינים בריטיים אחרים שנוכחותם בארץ אינה חיונית, יפונו מארץ-ישראל". ואמנם, תוך זמן קצר פונו מן הארץ כ1500- איש, אישה וילד; הם הועברו ברכבת למצרים ומשם באנייה לאנגליה.
 נוסף לפינוי הנשים והילדים, החל הצבא בבניית "אזורי ביטחון" בשלוש הערים הגדולות. בירושלים עצמה הוקמו ארבעה אזורים כאלה ופני העיר השתנו שינוי ניכר. "אזור הביטחון" המרכזי היה בסביבות מגרש הרוסים. האזרחים, רובם ככולם יהודים, נצטוו לפנות את חנויותיהם ומשרדיהם, וזאת מבלי שהשלטונות סיפקו להם מקומות חלופיים. האזור כולו, שכלל גם את בניין-ג'נרלי, בניין-אפ"ק (אנגלו פלסטיין קורפוריישן - היום בנק לאומי) וכן בית-הדואר המרכזי, הוקף בגדרי תיל והכניסה אליו הייתה אפשרית רק לאחר הצגת תעודת-זהות. לעתים קרובות ערכו השוטרים חיפוש על גופו של האזרח שרצה להיכנס לחלק המגודר. גם האזור שמול בית-הכנסת "ישורון" גודר והפך להיות "אזור ביטחון". האזור כלל את מועדון הקצינים שב"בית גולדשמיד XE "גולדשמיד:יהושע (\"גל\")" " וכן את המחנה הצבאי הסמוך לו. אזורי ביטחון נוספים היו בשכונת טלבייה, חלקים משכונת רחביה וכן מחנה "שנלר". 

אזורי הביטחון (או ה"בווינגרדים", כפי שכונו בפי העם) הפכו חיש-מהר ל"מחנות מעצר" עבור השוטרים והחיילים הבריטיים, אשר נצטוו שלא לצאת אותם אלא בתפקיד. הבריטים הפסיקו לבקר בבתי-השעשועים (שהיו כולם מחוץ לאזורי הביטחון) והמגע עם האוכלוסייה האזרחית הלך והצטמצם. 
אזור הביטחון במגרש הרוסים בירושלים

האווירה ביישוב היהודי בארץ-ישראל הפכה יותר ויותר אנטי-בריטית. תרם לכך יחס השלטונות אל האוכלוסייה היהודית וכן ההתעללות של הצבא הבריטי במעפילים שהובאו ארצה מאירופה על-ידי המוסד לעלייה ב' של ההגנה. באותה תקופה, הגבירה ההגנה את פעילותה זו, ומספר אניות המעפילים הלך ורב. אלא שברוב המקרים לא הצליחו האניות לפרוץ את המצור ששם הצי הבריטי על ארץ ישראל, והמעפילים נתפסו והועברו באניות בריטיות למחנות מעצר שהוקמו עבורם בקפריסין. 
המעפילים שהתנגדו להעברתם נלקחו בכוח, ורבים מהם נפצעו תוך כדי כך. התעללות זו באנשים חסרי מגן, שבאו לארץ לבקש מקלט מגיא ההריגה של אירופה, גרמה תסיסה חזקה בדעת הקהל בארץ ובעולם.  

 תגובת האצ"ל לא איחרה לבוא. המחתרת הגבירה את המהלומות שהנחיתה על השלטון הבריטי. מטרות צבאיות הותקפו בכל רחבי הארץ, ובירושלים הסתיים תכנון ההתקפה על מועדון-הקצינים בבית גולדשמיד XE "גולדשמיד:יהושע (\"גל\")"  ברח' המלך ג'ורג' החמישי. 
בשבת, 1 במרס 1947, התכנסו בבית-הספר לבנות "אליאנס" כ15- מלוחמי הח"ק (חיל הקרב) הירושלמיים. שמש בית-הספר, ששיתף פעולה עם המחתרת, השאיר את השער פתוח ועשה את כל הסידורים כדי שלוחמי האצ"ל יוכלו לנהל את פגישתם באין מפריע. ההתקפה נקבעה ליום השבת, בשעה שהרחוב ריק מאדם, וזאת כדי למנוע פגיעות באזרחים. לאחר השאלות והתשובות, חולק ללוחמים נשק ויחידת הפורצים קיבלה תלבושות של הצבא הבריטי. אם בהתקפה על מלון המלך דוד לבשו לוחמי הח"ק בגדי סודנים וערבים, הרי הפעם הם נראו כחיילים בריטיים לכל דבר. 
לאחר גמר ההכנות הגיעה שעת היציאה לדרך. ראשונה נסעה מונית ובה שלושה לוחמים שהיוו את יחידת החסימה והאבטחה. בטנדר, שנסע בעקבות המונית, הייתה יחידת הפורצים שמנתה חמישה לוחמים ובראשם מפקד הפעולה דב סלומון XE "סלומון:דב (\"ישי\")"  ("ישי"). סוכם מראש, שאם הדרך תהיה פנויה, תעצור המונית לזמן קצר, וזה יהיה האות להתחיל בפעולה. לעומת זאת, אם המונית תמשיך בנסיעה רציפה, פירוש הדבר שהדרך למועדון-הקצינים אינה פנויה. ואמנם, כאשר הגיעה המונית למקום, התברר כי ליד הבית חונות מספר משאיות צבאיות, ועל-כן המשיכה המונית בנסיעה והטנדר אחריה. כך נאלצו המתקיפים להקיף את האזור שלוש פעמים. לבסוף נתן יצחק אבינועם XE "אבינועם:יצחק"  (מפקד המחוז, שעמד בקרבת מקום) את הפקודה לפרוץ. 

יחידת החסימה תפסה עמדה ליד בית-הכנסת "ישורון", מול מועדון הקצינים, וכיוונה את מקלע הברן שהיה ברשותה אל הבית הסמוך, בו שכנו חיילים בריטים והיה חשש שיפריעו למהלך הפעולה. חולייה נוספת התמקמה ברחוב המלך ג'ורג', לא הרחק מן המקום. תפקידה היה להצית את הכביש וליצור מחסום אש, שימנע מעבר לכלי רכב. 
הטנדר נסע במהירות, פרץ את גדר התיל שהקיפה את בית-גולדשמיד XE "גולדשמיד:יהושע (\"גל\")" , ונעצר בתוך החצר, סמוך לכניסה. הזקיפים ניגשו אל המכונית וביקשו אישור כניסה. בתשובה ניתכה עליהם אש חזקה וכל החוליות פתחו בפעולה. 
 שלושת החבלנים נכנסו אל תוך הבניין בחסות החסימות, והכניסו פנימה שלושה תרמילים, 30 ק"ג חומר נפץ בכל אחד. סלומון XE "סלומון:דב (\"ישי\")"  סידר את התרמילים ליד העמודים שתמכו בבניין ולאחר שהצית את פתיל ההשהיה, נתן את פקודת הנסיגה. החבלנים פתחו בריצה לעבר הדלת, כאשר לפתע עצר אחד מהם ואמר:  
 "תשמע, שכחתי את האקדח שלי על התרמיל ואני חוזר כדי לקחת אותו".  
חברו משך אותו בשרוולו ויחד הספיקו לעזוב את הבניין בזמן. הם המשיכו בריצה לכיוון מנזר רטיסבון (הנמצא מאחורי בית-הכנסת ישורון) ועברו בפרצה שהוכנה בגדר בעוד מועד. בחצר רטיסבון נאסף הנשק אל תוך שק שהיה בידי הבנות והפורצים הסירו את המדים הבריטיים שלבשו. הם עשו דרכם לעבר נחלאות ושם התפזרו. בשעה 15:15, נשמעה התפוצצות אדירה ובית-גולדשמיד XE "גולדשמיד:יהושע (\"גל\")"  קרס תחתיו.
כתוצאה מן הפיצוץ נהרגו 17 קצינים וחיילים בריטיים, ביניהם כמה קצינים בכירים משירות הביון, ונפצעו 27.
 את התגובות בבריטניה, מביא כתב עיתון "הארץ" בלונדון:
לונדון נזדעזעה

ההתקפה בירושלים באה כזעזוע ללונדון בסוף השבוע. עיתוני הערב הוציאו מהדורות אחרי מהדורות עם כותרות גדולות על כל ידיעה נוספת שנתקבלה. ההתקפה מזכירה לכל את מעשה מלון המלך דוד. העיתונים מטעימים שזו הפעם הראשונה ערכו הטרוריסטים את התקפתם בשבת והם מבליטים שההתקפה בוצעה בתוך האזור המוגן.

 ה"סאנדיי אכספרס" הלונדוני פרסם כותרת לרוחב העמוד: 
"לשלוט או לצאת"
פיצוץ מועדון הקצינים בירושלים היווה את השיא בשורה ארוכה של התקפות נגד מטרות בריטיות שנערכו ברחבי הארץ. מכוניות צבאיות רבות עלו על מוקשים שהונחו בכבישים הבין-עירוניים; מחנות הצבא ליד חדרה, פרדס-חנה ובית-ליד הותקפו באש מרגמות ומקלעים; ובחיפה הותקף חניון של הצבא והושמדו 15 כלי רכב. בכל הפעולות הללו נהרגו ונפצעו עשרות חיילים בריטיים. 
מבצע "אלפנט" ו"היפו"

התגובה על מבצעי ה1- במרס לא איחרה לבוא ועוד באותו ערב שודרה ב"קול ירושלים" הודעה רשמית, המוסרת כי הנציב העליון החליט להטיל משטר צבאי על השכונות היהודיות בצפון ירושלים ועל האזורים: תל-אביב, רמת-גן, בני-ברק, ופתח-תקווה. בירושלים ניתן למבצע השם "היפו" (קיצור של "היפופוטם" - סוס היאור באנגלית), ולמבצע בתל-אביב ניתן השם "אלפנט" (פיל באנגלית). המבצע תוכנן בקפידה עוד מספר חודשים לפני כן והנציב העליון קיבל אישור להפעילו לפי שיקול דעתו. במבצע כולו השתתפו למעלה מ20,000- חיילים.   
הטלת המצב הצבאי לא באה בהפתעה; הנציב העליון איים מספר פעמים על מנהיגי היישוב, שאם לא יחזרו לשיתוף פעולה מלא עם השלטונות במלחמתם בארגוני המחתרת (כפי שעשו בתקופת ה"סזון")  יכביד את עולו על כלל היישוב היהודי בארץ, עד כדי הכרזת מצב צבאי על האזורים היהודיים. ראשי הסוכנות היהודית והוועד הלאומי חששו מפני הרס המפעל הציוני בארץ, ובכל זאת לא נענו לדרישתו של הנציב העליון לחדש את ההלשנות על לוחמי המחתרת כפי שהיה בתקופת ה"סזון". ההלשנות נעשו מבוקרות יותר ובוצעו רק על-פי החלטת הדרג הגבוה ביותר בסוכנות היהודית. אולם הפחד מפני האיום בדבר הטלת מצב צבאי היה גדול יותר מעצם הטלתו.
עם הטלת המשטר הצבאי פרסמה הממשלה הודעה רשמית מספר 111  וזו לשונה: 
לפני חודש ביקשה הממשלה מאת הסוכנות היהודית והוועד הלאומי לפנות בקריאה אל היישוב שיסייע בהעמדתם לדין של הרוצחים מארגוני הטרור. 

קריאה זו נדחתה.

ניתנה הודעה חדשה עם הדגשת התוצאות העלולות לנבוע מסירוב זה. מחמת חוסר שיתוף פעולה בוצעו, מאז ניתנה ההתראה, 48 התנקשויות, בהן נהרגו 20 איש ו31- נפצעו. בהתנקשויות אתמול (שבת) בלבד נהרגו 18 איש. 

לפיכך יופעלו החל משעה 1:15 אחר-הצהרים, היום 2 במרס, התקנות להנהגת משטר צבאי בתל-אביב, רמת-גן, בני-ברק ופתח-תקווה וכן בירושלים. 

המשטר הצבאי כלל את העברת סמכויות השלטון האזרחי לידי הצבא. בתי-המשפט האזרחיים בוטלו ובמקומם הוקמו בתי-משפט צבאיים עם סמכויות לשיפוט מזורז; בתי-הדואר נסגרו והתחבורה הציבורית והפרטית שותקה. הוגבל השימוש בטלפון ונדרשה קבלת רשות מיוחדת לפתיחת הבנקים. החיילים קיבלו סמכויות של שוטרים ויכלו לעצור כל אדם שנראה חשוד בעיניהם וכן לירות בכל אדם שלא יציית להוראותיהם. ואמנם מיד עם הכרזת המצב הצבאי נורו למוות שני יהודים, ביניהם ילדה בת ארבע שעמדה על מרפסת ביתה בשכונת  מאה-שערים בירושלים. כל האזור נסגר לתנועה והיו דרושים אישורים מיוחדים לשם כניסה או יציאה מתוך אזור המצב הצבאי. 
הבריטים הציבו לעצמם שתי מטרות בהכריזם על המצב הצבאי; האחת - לשתק את פעולות המחתרת, שלפי הערכתם התרכזה באזורים הסגורים, והאחרת - לפגוע בכלכלת היישוב היהודי בארץ ועל-ידי כך לאלץ את ראשי הסוכנות היהודית לחזור לשיתוף הפעולה הישיר נגד האצ"ל ולח"י. 
במהרה התברר, כי התושבים התרגלו למצב החדש כבר בתחילתו וראו כי השד אינו נורא כל-כך. מכונת האלתורים עבדה במלוא הקצב; במקום האוטובוסים המושבתים - פעלו עגלות רתומות לסוסים שהובילו את ציבור הנוסעים למחוז חפצם. נוסף לעגלות, השתמשו אזרחים רבים באופניים ואחרים פשוט הלכו ברגל. כאשר חלפו הימים, נאלצו הבריטים לאפשר הבאת מצרכי מזון לאזורים הנצורים ומספר רשיונות המעבר הלך וגדל. מפעם לפעם הוסר העוצר שהוכרז באזור המצב הצבאי, והתושבים הורשו להצטייד במזון. בשעות אלה נוצרה הצטופפות גדולה משני עברי גדר התיל והחיילים עזרו להעביר חבילות מצד אל צד. יוסף אבני XE "אבני:יוסף" , שהיה אחראי על מחסני הנשק של האצ"ל בירושלים, מספר שלשם הכנת ההתקפה על מחנה "שנלר", היה צורך להעביר נשק מתוך האזור הסגור. הוא ביקש מאחד המחסנאים להכניס רימונים ואקדחים לתוך שק, ואחד החיילים שעמד על המשמר, העביר את השק מעבר לגדר התיל ומסרו לאבני שעמד בצדה השני של הגדר.  
מפקדת האצ"ל החליטה להגביר את התקפותיה על מרכזי השלטון הבריטי בכל מקום אפשרי; לשם כך ניתנה הוראה לכל מפקדי המחוזות לפעול בשטחם ללא צורך בקבלת אישור מיוחד מן המפקדה הארצית. בשבוע הראשון של המצב הצבאי הותקפו מטרות שונות שהיו מחוץ לאזורים הסגורים; מדי יום הותקפה התחבורה הצבאית על-ידי הנחת מוקשי דרכים בכבישים הבין-עירוניים. כן הותקפו מחנות צבא באש מנשק קל ובמרגמות. בשבוע השני למצב הצבאי התחילו שתי המחתרות, האצ"ל ולח"י, לתקוף מטרות צבאיות בתוך האזורים הסגורים. כך תקפו אנשי לח"י את "בית-הדר" בתל-אביב (מקום מושב אחת המפקדות של הצבא הבריטי) ואת מחנה המשטרה הניידת בשרונה (היום הקריה של תל-אביב). בנוסף לזאת נמשכה ההתקפה על התחבורה הצבאית וצינור הנפט של החברה הבריטית-עיראקית פוצץ בכמה מקומות.  
ההתקפה על מחנה "שנלר"

גולת הכותרת של מבצעי האצ"ל בתקופת המצב הצבאי הייתה ההתקפה על "מחנה שנלר" בירושלים. 
בית-היתומים הסורי שנלר, נוסד ב1860- על-ידי האב יוהן לודוויג שנלר, שהגיע לירושלים מגרמניה כמיסיונר פרוטסטנטי. תחילתו של המוסד בקליטת יתומים שניצלו מן הטבח שערכו הדרוזים בנוצרים בלבנון ובסוריה. במשך השנים התפתח המתחם, שהוקף חומה כהגנה מפני ליסטים, ומאז מלחמת-העולם השנייה שימש כמחנה צבאי סגור.   
[image: image4.jpg]


[image: image5.wmf] 

[image: image6.wmf] 

מחנה "שנלר" שכן בתחום האזור שהוכרז עליו המצב הצבאי. המחנה עצמו, שהיה מרכזו של אחד מאזורי הביטחון שהוקמו בירושלים, היה מוקף חומה ובפינותיה עמדות ירי. נוסף לזאת היו כל דרכי הגישה למחנה מוקפות בגדרי תיל, וחיילים רבים שמרו על האזור כולו.  
בערב יום רביעי, 12 במרס, התכנסו לוחמי הח"ק (חיל הקרב) באחת הדירות שעמדו לרשות המחתרת  ברחוב הטורים. יהושע גולדשמיד XE "גולדשמיד:יהושע (\"גל\")"  ("גל"), שנתמנה למפקד הפעולה, הסביר את כל הפרטים, והלוחמים נחלקו ל4- חוליות. שתי חוליות (שני לוחמים בכל אחת) היו מופקדות על הצבת החסימות; הם גלגלו חביות אל מרכז הכביש, ולכל חבית הוצמדה הודעה בעברית ובאנגלית: 
"זהירות, מוקשים"
בגלל מחסור בחומר נפץ לא הוכנסו מטענים אל תוך החביות. ההנחה הייתה שעצם הנחת החבית ועליה שלטי האזהרה, תרתיע את הבריטים מלקחת סיכונים מיותרים. ואמנם, ההימור הצליח - כוחות הצבא לא העזו להזיז את החביות ממקומן.  
לאחר שאנשי החוליות סיימו להציב את החביות באמצע הכביש, הם הסתלקו מן המקום, כי לא נותר להם כל תפקיד נוסף.
חוליה שלישית, בפיקודו של "גל", שימשה כאבטחה. הם התמקמו בבניין שחלש על שער הכניסה למחנה "שנלר" ותפקידם היה למנוע מן החיילים לצאת את המחנה על-ידי המטרת אש אוטומטית לעבר השער. 
בחוליה הרביעית, בפיקודו של יוסף אבני XE "אבני:יוסף" , היו חמישה לוחמים, וכל אחד מהם נשא על גבו תרמיל ובו 30 ק"ג חומר נפץ. בחסות החשיכה הם הצליחו להגיע עד לחומה שהקיפה את מחנה "שנלר" והסתתרו מאחורי גדר אבנים סמוכה. תחילה נפרצה חומת האבנים שהקיפה את המחנה; אחר זחלו הבחורים בעד לפרצה אל תוך המחנה. לאחר שפילסו את דרכם דרך גדר תיל בצורת קונצרטינות, פרצו לבניין הראשון בחסות אש מתת-מקלע טומיגן שהיה ברשותם. אבני XE "אבני:יוסף"  הפעיל את מנגנון ההשהיה של המוקשים ומיהר לצאת את המקום. בעודו זוחל דרך גדר התיל, נשמעה התפוצצות חזקה. מעצמת ההדף הוא הועף אל עבר החומה ונפל לידה. כעבור שניות מועטות התאושש, ורץ אל עבר השדה, שם חיכו לו יתר אנשי החוליה. הבחורים נסוגו לעבר האזור שלא היה נתון בעוצר, הסתירו את הנשק והתפזרו איש-איש לביתו.
בהתקפה נהרג חייל בריטי ו8- נפצעו (3 מהם קשה).
בתיאור ההתקפה בעיתון "הארץ", נאמר, בין השאר: 
ערבוביה רבה

לאחר ההתפוצצויות הופעלו צפירות האזעקה בירושלים ומיד החל מטר של יריות. כמעט כל החיילים שהיו באזור הצבאי הפעילו את נשקם וכדורים רבים נורו. קמה ערבוביה רבה וחייל אחד לא ידע לאן חברו יורה. בזמן זה התחמקו המתקיפים.

היריות נמשכו למעלה מחצי שעה.

לא היו אבדות בנפש בקרב האוכלוסייה האזרחית הנצורה באזור הצבאי.

הפיצוץ בתוך מחנה "שנלר" זכה להד נרחב בעיתונות המקומית והעולמית ופגע קשה ביוקרתו של השלטון הבריטי בארץ. הוא שימש הוכחה חותכת לכך שאין בידי הבריטים אמצעים לעצור את המחתרת העברית, הפועלת ביחידות קטנות ומנצלת באופן מקסימלי את גורם ההפתעה.
בלילה שבו חדרו לוחמי האצ"ל למחנה "שנלר", נפגעו מספר מטרות נוספות ברחבי הארץ:  הותקף מחנה צבאי ליד כרכור, נורו יריות על המחנה הצבאי "שרונה" (ליד תל-אביב), פוצץ מוקש דרכים על-יד ראשון-לציון ועוד. 
המשטר הצבאי, שנמשך 16 יום, בוטל ב17- במרס (ארבעה ימים לאחר ההתקפה על מחנה "שנלר"). בסך-הכל נעצרו ברחבי הארץ 78 איש "החשודים בהשתייכות לארגוני הטרור"  -  מספר זעום לעומת היקף המבצע. המשטר הצבאי נכשל כישלון חרוץ; הבריטים לא הצליחו לשתק את ארגוני המחתרת ובהודעת לשכת המודיעין הממשלתית נאמר כי בתקופת המצב הצבאי בוצעו 68 "פעולות טרור", דהיינו - 4 "פעולות טרור" מידי יום, בממוצע. ראשי הסוכנות היהודית לא חזרו להסגרה סוחפת של לוחמי האצ"ל ולח"י במתכונת שהייתה נהוגה בתקופת ה"סזון" (שיתוף הפעולה עם הבריטים נעשה הרבה יותר סלקטיבי) וניטל העוקץ מן האיום שריחף על היישוב היהודי במשך תקופה ארוכה. האמצעי החמור ביותר שהיה בידי הבריטים הוכח כבלתי יעיל וכגזרה שהציבור היהודי יכול לעמוד בה. ארגוני המחתרת יצאו מחוזקים מן המצב הצבאי, ויוקרתם עלתה בעיני הציבור בארץ ובעולם. 
ההתקפה על מועדון הקצינים הבריטיים וכישלון המצב הצבאי, הגבירו את התקפות האופוזיציה בבריטניה, בניצוחו של ווינסטון צ'רצ'יל XE "צ'רצ'יל:וינסטון" , נגד מדיניות הממשלה. באחד מנאומיו אמר צ'רצ'יל XE "צ'רצ'יל:וינסטון" :
מאה אלף אנגלים מוחזקים הרחק מבתיהם ופועלים למען מלחמה מאוסה וחסרת-טעם עם היהודים. אנחנו זוכים לשנאתו ולעגו של העולם במחיר של שמונים מיליון לירות שטרלינג.

 והעיתון "סאנדי אקפרס" המופיע בלונדון כתב: 
את בעיית ארץ-ישראל יש לפתור ולפתור מיד. חיים בריטיים מובאים קורבן ללא מטרה, והטרור מערער את הפרסטיג'ה הבריטית בכל העולם. 

בעקבות פעולות המחתרת בארץ, נאלצה ממשלת בריטניה להקדים את הדיון בשאלת ארץ-ישראל בארגון האומות המאוחדות. ישיבה מיוחדת של האו"ם נקבעה ל28- באפריל 1947, במקום בחודש ספטמבר שהיה התאריך המקורי.
מכרוזי האצ"ל
אבינועם: יצחק, 75

אבני: יוסף, 77, 79

גולדשמיד: יהושע ("גל"), 73, 74, 75, 79

סלומון: דב ("ישי"), 75

צ'רצ'יל: וינסטון, 80

יצחק אבינועם


נולד ב25- במאי 1921, בפתח-תקוה, דור חמישי בארץ.


בשנת 1937 הצטרף לבית"ר ושנה לאחר מכן התגייס לאצ"ל.


בתקופת "המרד" עלה בסולם הדרגות: בשנת 1945 היה אחראי על שירות המודיעין הארצי של הארגון, ובאותה שנה נתמנה מפקד מחוז ירושלים.


בתקופה בה שירת בירושלים ביצע האצ"ל פעולות נועזות ביותר נגד השלטון הבריטי בארץ: ההתקפה השנייה על מרכז הבולשת, פיצוץ מלון המלך דוד, ההתקפה על מועדון הקצינים הבריטיים (בניין גולדשמיד) ומחנה "שנלר".


במרס 1947 נעצר ונשלח למחנה המעצר באפריקה. שוחרר וחזר ארצה לאחר צאת הבריטים את הארץ והקמתה של מדינת ישראל.





דב סלומון ("ישי")


נולד בשנת 1925. הצטרף לאצ"ל ב1941- ופעל תחילה בירושלים, ואחר כך ברחובות ובתל-אביב.


היה מפקד בח"ק (חיל הקרב) והשתתף בפעולות קרב רבות: ההתקפה על שדה התעופה בקסטינה, ההתקפה על גשרי הרכבת ליד רחובות, חטיפת המייג'ר קולינס בירושלים (היה אחראי על החטיפה), מפקד ההתקפה על מועדון הקצינים הבריטיים בבית-גולדשמיד, פריצת כלא עכו (סגן מפקד הפעולה), וכן פעולות נגד הערבים במסגרת מלחמת העצמאות.

מכרוזי האצ"ל





יהושע גודלשמיד ("גל")


1948-1925


נולד ב25- בפברואר 1925 בגבעת-שאול בירושלים, שהוריו נמנו עם מייסדיה. את חינוכו קיבל בתלמוד-תורה "עץ-חיים" ואחר כך עבר לעסוק במכונאות. השתייך ל"נוער העובד" והיה חבר ב"הגנה", אולם עד מהרה שינה את דעתו והצטרף לאצ"ל.


השתתף בפעולות נגד השלטון הבריטי והתגלה כלוחם אמיץ.


בשנת 1946 נתמנה מפקד הח"ק (חיל הקרב) במחוז ירושלים.


לאחר צאת הבריטים את ירושלים, ב14- במאי 1948, פקד על כיבוש בית-הספר לשוטרים בשיחי' ג'ראח. חמישה ימים לאחר מכן פתח הלגיון הערבי בהתקפת נגד, ו"גל" נהרג מפגיעת פגז.

מפקדת הצבא הבריטי - בית שנלר

